Mangan(II)-sulfat
Mangan(II) sulfat jeste neorganski spoj sa formulom MnSO4(H2O). Ova svijetlo-ružičasta higroskopna čvrsta tvar je vrlo značajna so dvovalentnog mangana. U 2005. u svijetu je proizvedeno približno 260 hiljada tona mangan(II)-sulfata. On je sirovina za dobijanje metalnog mangana i mnogih drugih hemijskih spojeva. Zemljišta siromašna manganom često se obogaćuju s ovom soli. U prirodi mangan(II) sulfat se javlja kao mineral malardit (MnSO4 · 7 H2O).